thecodefatherco/RoDrive huggingface dataset:
Întrebare: Mersul înapoi este interzis:
Variante de răspuns:
La mai puțin de 100 m de trecerile la nivel cu calea ferată
La ieșirea din curți, garaje sau ganguri
Pe străzile unde circulația se desfășoară într-un singur sens
Răspuns corect: La ieșirea din curți, garaje sau ganguri
Explicație: Mersul înapoi cu vehicululNUeste interzis la mai puțin de100 metride trecerile la nivel cu calea ferată, dar este interzis pe trecerile la nivel cu calea ferată curentă și la o distanțămai mica de 50 metriînainte și după acestea. Legislația rutieră interzice mersul înapoi acolo unde se interzice întoarcerea -> întoarcerea este interzisă acolo unde este interzisă oprirea -> iar oprirea este interzisă pe trecerile la nivel cu calea ferată curentă și la o distanță mai mica de 50 de metri înainte și după acestea. Se interzice mersul înapoi cu vehiculul la ieșirea de pe proprietăți alăturate drumului public. Este interzis mersul înapoi în aceste situații deoarece vizibilitatea este foarte scăzută. La ieșirea de pe proprietățile alăturate drumului public, vehiculele se scot cu fața și se acordă prioritate de trecere tuturor participanților la trafic, indiferent din ce direcție circulă aceștia. Pe străzile unde circulația se desfășoarăîntr-un singur sens(sens unic), mersul înapoi cu vehiculul este permis, însă se poate efectua pe o distanță demaxim 50 de metri. Pe orice tip sau categorie de drum circulați, dacă mersul înapoi cu vehiculul este permis, tot pe o distanță de maxim 50 de metri puteți manevra vehiculul înapoi.
Întrebare: Ce obligații aveți când sesizați că urmează să fiți depășit de un alt autovehicul?
Variante de răspuns:
Să reduceți viteza de mers
Să nu măriți viteza de mers
Să circulați cât mai aproape de marginea din dreapta a carosabilului sau a benzii pe care vă deplasați
Răspuns corect: Să nu măriți viteza de mers
Să circulați cât mai aproape de marginea din dreapta a carosabilului sau a benzii pe care vă deplasați
Explicație: Legislația rutieră nu vă obligă la reducerea vitezei de deplasare în cazul în care sunteți depășit de un alt autovehicul. Nu există un articol de lege care să vă oblige la așa ceva. Trebuie să nu confundați cu situația în care pe timp de noapte, la apropierea de un alt vehicul care circulă din sens opus, aveți obligația de a reduce viteza de deplasare și de a folosi luminile de întâlnire. Atunci când sesizați că urmează să fiți depășit de un alt autovehicul, aveți obligația de a nu mări viteza de deplasare și de a circula cât mai aproape de marginea din dreapta a părții carosabile sau a benzii pe care vă deplasați.
Întrebare: În care dintre situații este interzisă oprirea?
Variante de răspuns:
La o distanță mai mică de 25 m înainte și după indicatorul de stație pentru mijloacele de transport public de persoane
La o distanță mai mică de 25 m de colțul intersecției
La o distanță de 5 m în spatele ultimului vagon de tramvai oprit într-o stație fără refugiu pentru pietoni
Răspuns corect: La o distanță mai mică de 25 m înainte și după indicatorul de stație pentru mijloacele de transport public de persoane
La o distanță mai mică de 25 m de colțul intersecției
Explicație: Regulamentul rutier interzice oprirea voluntară a vehiculelor în stațiile mijloacelor de transport public de persoane, precum și la mai puțin de 25 m înainte și după acestea. Regulamentul rutier interzice oprirea voluntară a vehiculelor în intersecții, inclusiv cele cu circulație în sens giratoriu, precum și în zona de preselecție unde sunt aplicate marcaje continue, iar în lipsa acestora, la o distanță mai mica de 25 m de coltul intersecției. Legislația rutieră nu interzice oprirea la o distanță de 5 metri în spatele ultimului vagon de tramvai oprit într-o stație fără refugiu pentru pietoni, nu există un articol în legislație care să specifice acest lucru. Dar trebuie sa ținem cont că oprirea este interzisa în stațiile mijloacelor de transport public de persoane, precum și la mai puțin de 25 m înainte și după acestea. Legislația specifică și faptul că atunci când întâlniți un tramvai oprit într-o stație fără refugiu pentru pietoni, sunteți obligat să opriți în spatele tramvaiului, și vă puteți relua deplasarea numai după ce ușile tramvaiului au fost închise și v-ați asigurat că nu puneți în pericol siguranța pietonilor angajați în traversarea drumului public.
Întrebare: Conducând pe drumul public, vă faceți mai vizibil autoturismul dacă:
Variante de răspuns:
Îl împodobiți cu abțibilduri sau accesorii colorate, fixate pe parbriz și pe lunetă
Vopsiți în culoarea albă sau galbenă partea din față și din spate a caroseriei
Asigurați curățenia exteriorului caroseriei, a tăblițelor cu numărul de înmatriculare, precum și a sistemelor de iluminare-semnalizare
Răspuns corect: Asigurați curățenia exteriorului caroseriei, a tăblițelor cu numărul de înmatriculare, precum și a sistemelor de iluminare-semnalizare
Explicație: Nu se recomandă să vă împodobiți autoturismul cu abțibilduri sau accesorii colorate, fixate pe parbriz și pe lunetă, pentru al face mai vizibil pe drumul public. Trebuie să țineți cont că vă este interzis să aplicați pe luneta sau pe geamurile laterale afișe, reclame publicitare, înscrisuri ori accesorii, care restrâng sau estompează vizibilitatea. Nu se recomandă să vă vopsiți în culoarea albă sau galbenă partea din față și din spate a caroseriei, pentru al face mai vizibil pe drumul public. Atunci când conduceți pe drumul public, vă faceți mai vizibil autoturismul dacă asigurați curățenia exteriorului caroseriei, a tăblițelor cu numărul de înmatriculare, precum și a sistemelor de iluminare-semnalizare. Aceasta este și o obligație prevăzută de legislația rutieră.
Întrebare: Factorii principali care ajută un conducător auto să piloteze preventiv sunt:
Variante de răspuns:
Atitudinea pozitivă în trafic, calmul, cunoștințele dobândite și politețea
Iscusința și priceperea de a-și impune calitățile fizice dobândite
Mijloacele de semnalizare rutieră și agenții de poliție rutieră
Răspuns corect: Atitudinea pozitivă în trafic, calmul, cunoștințele dobândite și politețea
Explicație: În întrebare este vorba desprefactorii principali, adică factorii cei mai prezenți, cei care constituie baza în conducerea preventivă. Prin urmare, atitudinea pozitivă în trafic, calmul, cunoștințele dobândite și politețea sunt factorii principali care ajută un conducător auto să piloteze preventiv. Iscusința și priceperea de a-și impune calitățile fizice dobânditeNUsunt factori principali ai conduitei preventive. Mijloacele de semnalizare rutieră și agenții de poliție rutierăNUsunt factori principali ai conduitei preventive. Prin urmare, dintre cele trei variante de răspuns cea care reprezintă baza conduitei preventive este: „atitudinea pozitivă în trafic, calmul, cunoștințele dobândite și politețea”. Conducerea preventivă (conduita preventivă) - reprezintă comportamentul conducătorului auto caracterizat prin următoarele trăsături esențiale: În concluzie, prin conduită preventivă se înțelege comportamentul rutier care asigură prevenirea accidentelor, prin anticiparea și evitarea acțiunilor incorecte ale partenerilor de drum, precum și adaptarea vitezei de deplasare la condițiile meteo-rutiere specifice. Conduita preventivă asigură siguranța și fluența deplasării pe drumurile publice. Elementele conducerii preventive:
Întrebare: Precizați când sunt scutiți instructorii auto de purtarea centurii de siguranță:
Variante de răspuns:
În timpul orelor de pregătire a cursanților
În permanență, când se află în autovehiculele cu inscripția „şcoala“
Legal, nu este prevăzut
Răspuns corect: În timpul orelor de pregătire a cursanților
Explicație: Instructorul auto, pe timpul pregătirii practice a persoanelor care învață să conducă un autovehicul pe drumurile publice, este exceptat de la obligația de a purta centura de siguranță.
Întrebare: Vi se interzice circulația cu autoturismul pe drumurile publice când:
Variante de răspuns:
Zgomotul în mers sau în staționare depășește limita legală admisă
Oglinzile retrovizoare sunt de dimensiuni mai mari
Dispozitivul de avertizare sonoră nu este corespunzător
Răspuns corect: Zgomotul în mers sau în staționare depășește limita legală admisă
Explicație: Se interzice circulația cu autoturismul pe drumurile publice când zgomotul în mers sau în staționare depășește limita legală admisă. Pentru această faptă se reține certificatul de înmatriculare sau de înregistrare. NUse interzice circulația cu autoturismul pe drumurile publice când oglinzile retrovizoare sunt de dimensiuni mai mari, legislația rutieră nu prevede o astfel de interzicere. NUse interzice circulația cu autoturismul pe drumurile publice când dispozitivul de avertizare sonoră nu este corespunzător.
Întrebare: În funcție de starea accidentatului, măsurile de prim ajutor se vor lua în următoarea ordine:
Variante de răspuns:
Oprirea hemoragiei, pansarea rănilor, imobilizarea fracturilor, respirația artificială, masajul cardiac
Respirația artificială, masajul cardiac, oprirea hemoragiei, pansarea rănilor, imobilizarea fracturilor
Imobilizarea fracturilor, pansarea rănilor, respirația artificială, masajul cardiac, oprirea hemoragiei
Răspuns corect: Respirația artificială, masajul cardiac, oprirea hemoragiei, pansarea rănilor, imobilizarea fracturilor
Explicație: Este importantă cunoașterea ordinii în care luăm măsurile de acordare a primului ajutor, astfel încât persoanele care au nevoie de ajutor să aibă mai multe șanse de recuperare sau de supraviețuire. În funcție de starea accidentatului, măsurile de prim ajutor se vor lua în următoarea ordine:
Întrebare: La apariția defecțiunilor tehnice ale mecanismului de direcție se procedează astfel:
Variante de răspuns:
Se apelează la cunoștințe care au mai întâlnit astfel de situații
Se continuă deplasarea, întrucât defecțiunea se datorează stării drumului public
Se apelează numai la atelierele specializate, care au personal calificat
Răspuns corect: Se apelează numai la atelierele specializate, care au personal calificat
Explicație: În cazul în care apelați la cunoștințe care au mai întâlnit astfel de situații, acestea or să vă sfătuiască să mergeți la atelierele specializate, care au personal calificat în astfel de defecțiuni. Conducerea vehiculului cu defecțiuni grave la mecanismul de direcție, constatate de poliția rutieră împreună cu specialiștii Registrului Auto Roman (RAR), constituie contravenție și se sancționează cu amendă prevăzută în clasa a IV-a, cu suspendarea permisului pentru 90 de zile, se reține certificatul de înmatriculare și se eliberează o dovadă fără drept de circulație, adică se imobilizează vehiculul. La apariția defecțiunilor tehnice ale mecanismului de direcție se apelează de urgență, numai la atelierele specializate, care au personal calificat. Mecanismul de direcție defect sau reparat necorespunzător poate pune în pericol siguranța circulației rutiere. Dacă defecțiunile mecanismului de direcție sunt grave, nu se va mai încerca conducerea acestuia și trebuie să apelați la o platformă care să vă transporte autovehiculul la o unitate specializată.
Întrebare: Semnalul verde al semaforului permite deplasarea:
Variante de răspuns:
Pe oricare direcție, dacă printr-un mijloc de semnalizare nu se dispune altfel
Numai pe direcția înainte
Pe oricare direcție, dacă vehiculul se află pe banda din mijloc
Răspuns corect: Pe oricare direcție, dacă printr-un mijloc de semnalizare nu se dispune altfel
Explicație: Semnalul de culoare verde al semaforului permite trecerea, la întâlnirea semnalului verde, conducătorul de vehicul poate circula pe orice direcție dorește, dacă printr-un mijloc de semnalizare nu se dispune altfel. Un exemplu de situație în care se dispune altfel este situația în care conducătorul de autovehicul întâlnește semnalul verde dar și indicatorul de obligare „Înainte sau la dreapta” sau marcajul de obligare „Înainte sau la dreapta”, mijloace de semnalizare care îl obligă să circule doar pe direcțiile înainte sau la dreapta atunci când semnalul verde al semaforului îi permite trecerea. Virajul către stânga îi este interzis chiar dacă semaforul este pe culoarea verde. Un alt exemplu este situația în care sub semafoare se găsescpanouri adiționale sub forma unor săgeți, care indică direcțiile pentru care sunt valabile semnalele semafoarelor, iar conducătorul de autovehicul poate vira doar către direcția indicată de săgeata atașată la culoarea verde a semaforului.
Întrebare: În care dintre situațiile de mai jos este interzisă oprirea vehiculelor pe drumurile publice?
Variante de răspuns:
În intersecțiile cu sens giratoriu
În zona de acțiune a indicatorului „staționarea interzisă“
Pe arterele cu un singur sens de circulație
Răspuns corect: În intersecțiile cu sens giratoriu
Explicație: Se interzice oprirea voluntară a vehiculelor în intersecții, inclusiv în cele cu circulație în sens giratoriu, precum și în zona de preselecție unde sunt aplicate marcaje continue, iar în lipsa acestora, la o distanță mai mică de 25 metri de colțul intersecției. În zona de acțiune a indicatorului „Staționarea interzisă”, se interzice staționarea vehiculelor, oprirea fiind permisă. Pe arterele cu un singur sens de circulație, adică pe cele cu sens unic, oprirea este permisă. Este permisă chiar și pe partea stângă a drumului dacă rămâne liberă cel puțin o bandă de circulație.
Întrebare: Care dintre participanții la traficul rutier au obligația de a respecta regulile de circulație pe drumurile publice din interiorul localităților?
Variante de răspuns:
Toți participanții la traficul rutier, indiferent de situație
Conducătorii auto, atât cei amatori, cât și cei profesioniști, atât ziua, cât și noaptea
Conducătorii autovehiculelor destinate transportului în comun, având în vedere destinația autovehiculelor pe care le conduc
Răspuns corect: Toți participanții la traficul rutier, indiferent de situație
Explicație: Toți participanții la traficul rutier, indiferent dacă sunt pietoni sau conducători de vehicule ori autovehicule, au obligația de a respecta regulile de circulație pe drumurile publice, atât în localități cât și în afara acestora, indiferent de situație.
Întrebare: Ați accidentat un pieton care traversa strada neregulamentar. Ce obligații legale vă revin?
Variante de răspuns:
Anunțați imediat poliția, nu modificați sau ștergeți urmele accidentului și rămâneți pe loc
Vă prezentați de urgență la cea mai apropiată unitate de poliție
Deoarece vinovăția nu vă aparține, puteți continua drumul dacă accidentul nu este grav
Răspuns corect: Anunțați imediat poliția, nu modificați sau ștergeți urmele accidentului și rămâneți pe loc
Explicație: Dacă ați accidentat un pieton ce a traversat strada, indiferent dacă pietonul traversa regulamentar sau nu, aveți obligațiade a anunța poliția,de a nu modifica urmele accidentuluișide a nu părăsi locul faptei. În acest caz vă este interzis să părăsiți locul faptei fără încuviințarea poliției sau a procurorului care efectuează cercetarea. Nerespectarea interdicției de a părăsi locul fapteieste considerată infracțiuneși se pedepsește cuînchisoarea de la 2 la 7 ani. Cu toate acestea,NUconstituie infracțiunesituația în care,în lipsa altor mijloace de transport, conducătorul vehiculului implicat în accident transportă el însuși persoana rănită la cel mai apropiat spital,acesta având obligațiade a declara datele personale de identitate și numărul de înmatriculare sau înregistrare a vehiculului condus, date ce se vor consemna într-un registru special, și de a se reîntoarce imediat la locul accidentului.
Întrebare: În care dintre următoarele situații se anulează permisul de conducere?
Variante de răspuns:
În urma unei condamnări, printr-o hotărâre definitivă, pentru o infracțiune la regimul circulației
Pentru încălcarea dispozițiilor legale referitoare la folosirea luminilor de întâlnire pe timp de noapte, în afara localităților
Pentru încălcarea dispozițiilor legale referitoare la obligația de a semnaliza schimbarea direcției de mers
Răspuns corect: În urma unei condamnări, printr-o hotărâre definitivă, pentru o infracțiune la regimul circulației
Explicație: Permisul de conducere eliberat de autoritatea română se anulează dacă titularul acestuiaa fost condamnat printr-o hotărâre judecătorească rămasă definitivă, pentru o infracțiune la regimul circulației. Încălcarea dispozițiilor legale referitoare la folosirea luminilor de întâlnire pe timp de noapte, în afara localităților NU se sancționează cu anularea permisului de conducere. Pentru această faptă se aplică puncte de penalizare și amendă, în funcție de norma încălcată referitoare la folosirea luminilor pe timp de noapte. Încălcarea încălcarea dispozițiilor legale referitoare la obligația de a semnaliza schimbarea direcției de mers NU se sancționează cu anularea permisului de conducere. Pentru această faptă se aplică amenda contravențională prevăzută în clasa I de sancțiuni.
Întrebare: Permisul de conducere categoria B este valabil și pentru conducerea unui autovehicul destinat transportului de persoane, având mai mult de 8 locuri pe scaune, în afara locului conducătorului?
Variante de răspuns:
Da, dacă posesorul permisului are o vechime în conducere de cel puțin 1 an
Nu
Da, dacă conducătorul posedă și categoria be a permisului de conducere
Răspuns corect: Nu
Explicație: Permisul de conducere pentru categoria B permite conducerea unui autovehicul a cărui masă totală maximă autorizată nu depășește 3.500 kg și al cărui număr de locuri pe scaune, în afara conducătorului, nu este mai mare de 8.
Întrebare: Ce trebuie să aveți în vedere la scoaterea persoanelor accidentate din autovehicul?
Variante de răspuns:
Ca operațiunea să se desfășoare rapid și fără să provoace alte traumatisme
Să nu se agraveze leziunile
Să nu se îndepărteze indiciile care ar putea ajuta la explicarea modului în care s-a produs accidentul
Răspuns corect: Să nu se agraveze leziunile
Explicație: Operațiunea de scoatere a persoanelor accidentate din autovehicul trebuie să se facă în așa fel încât să nu agraveze leziunile existente. În unele cazuri, dacă aceste proceduri se efectuează rapid, crește riscul de agravare a leziunilor existente sau de provocare a altor traumatisme. În cazul unui accident soldat cu persoane rănite în interiorul autovehiculului, la scoaterea acestora din autovehicul, trebuie să aveți în vedere să nu se agraveze leziunile. Dacă victimele nu sunt blocate, acestea vor fi scoase din autovehicul prin ridicare, în cazul în care victimele sunt blocate de parți ale autovehiculului, acestea se vor lăsa în mașină, fără a fi mișcate până la venirea echipajelor de descarcerare. Este interzisă îndepărtarea indiciilor care ar putea ajuta la explicarea modului în care s-a produs accidentul, dar dacă salvarea victimelor o impune, puteți îndepărta aceste indicii, dar la sosirea agenților care cercetează cazul le veți declara acestora ce anume a fost îndepărtat.
Întrebare: Uzura prematură a pneurilor din față se datorează, în primul rând:
Variante de răspuns:
Dereglării geometriei direcției
Circulației frecvente cu viteză redusă
Fenomenul este specific autovehiculelor care au tracțiunea pe puntea din spate
Răspuns corect: Dereglării geometriei direcției
Explicație: Uzura prematură a pneurilor din față se datorează,în primul rând, dereglării geometriei direcției. Pentru un număr cât mai mare de kilometri parcurși, roțile trebuie echilibrate periodic și, în plus, efectuată permutarea roților (la aproximativ 10 000 - 20 000 km). Se mută roțile din spate în față și invers. De asemenea, periodic se verifică obligatoriu presiunea în pneuri (cel puțin lunar), la rece. Dacă presiunea este prea mare, pneul se uzează pe creasta benzii de rulare. Dacă presiunea este prea mică, pneul se uzează pe margini (în zona talonului), se încălzește, se pot desface firele de cord, astfel pneul devine inutilizabil și trebuie înlocuit. Uzura locală sau neuniformă a unui pneu se produce la supraîncărcarea autovehiculului sau când tamburul de frână se ovalizează ori roțile sunt neechilibrate. Uzura pe una din margini are loc datorită dereglării geometriei roților. Încălzirea excesivă a pneurilor se produce la presiuni foarte mici sau la suprasarcină. Circulația frecventă cu viteză redusă nu duce la uzura prematură a pneurilor. Autovehiculele cu tracțiunea pe puntea spate (mai exact cu propulsie pe puntea spate, deoarece roțile din spate împing autovehiculul, nu îl trag) vor toci mai greu pneurile de pe puntea față, datorită forței de propulsie care creează stres doar pe pneurile spate, nu și pe cele din față, dar nici acestea nu vor uza prematur pneurile, atât timp cât geometria este bine reglată și presiunea din pneuri este corectă.
Întrebare: Ce regulă de prioritate se aplică într-o intersecție nedirijată din afara localității?
Variante de răspuns:
Prioritatea vehiculului cu regim superior de viteză
Prioritatea drumului principal
Prioritatea de dreapta
Răspuns corect: Prioritatea de dreapta
Explicație: La intersecția nedirijată a două drumuride aceeași categorie, ca de exemplu o intersecție de două drumuri comunale sau două străzi dintr-un oraș, se va aplica regula priorității de dreapta, astfel vehiculul care vine din partea dreaptă are prioritate. Trebuie să reținem că regula priorității de dreapta se aplică doar in intersecțiile nedirijate de drumuride aceeași categorie. Dacă intersecția nedirijată este de drumuri de categorii diferite, ca de exemplu un drum județean și un drum comunal, prioritatea de trecere se va acorda în felul următor:
Întrebare: Când se restituie permisul de conducere reținut de către poliție în vederea suspendării exercitării dreptului de a conduce?
Variante de răspuns:
La hotărârea agentului de circulație
La expirarea termenului de suspendare, dacă a fost promovat testul de verificare a cunoștințelor, în situațiile prevăzute de lege
Atunci când procesul verbal de contravenție a fost anulat printr-o hotărâre judecătorească definitivă
Răspuns corect: La expirarea termenului de suspendare, dacă a fost promovat testul de verificare a cunoștințelor, în situațiile prevăzute de lege
Atunci când procesul verbal de contravenție a fost anulat printr-o hotărâre judecătorească definitivă
Explicație: Permisul de conducere reținut de poliția rutieră în vederea suspendării exercitării dreptului de a conduce NU se poate restituii la hotărârea agentului de circulație, acesta trebuie să aibă un temei legal pentru a o face, însă legea nu prevede acest lucru. Pentru anumite contravenții săvârșite de către de către conducătorul de autovehicul, tractor agricol sau forestier ori tramvai se aplică suspendarea exercitării dreptului de a conduce șieste obligatoriepromovarea testului (examenului) de cunoaștere a regulilor de circulație (13 întrebări corecte din 15). De exemplu, pentru nerespectarea regulilor privind prioritatea de trecere, dacă prin aceasta s-a produs un accident de circulație din care au rezultat numai avarierea unui vehicul sau alte pagube materiale, se aplică amenda contravențională prevăzută în clasa a IV-a de sancțiuni, suspendarea dreptului de a conduce pentru o perioada de 90 de zile șieste obligatoriepromovarea testului (examenului) de cunoaștere a regulilor de circulație (chestionarul 13 întrebări corecte din 15, ce se găsește aici pe Școala Rutieră la categoria „Redobândire permis”). În cazul acestei contravenții permisul de conducere se restituie după expirarea perioadei de suspendare și promovarea testului de cunoaștere a regulilor de circulație. Dacă nu se promovează testul de cunoaștere a regulilor de circulație sau în caz de neprezentare pentru susținerea acestuia, perioada de suspendarese majorează cu încă 30 de zile, astfel permisul de conducere se restituie mai târziu cu 30 de zile față de expirarea perioadei de suspendare, perioada de suspendare se majorează cu încă 30 de zile, astfel permisul de conducere se restituie mai târziu cu 30 de zile față de expirarea perioadei de suspendare. Dacă doriți să cunoașteți aceste cazuri în care este obligatorie susținerea examenului intrați aici -Cat. Redobândire (testul 13 din 15). Permisul de conducere reținut de poliția rutieră în vederea suspendării exercitării dreptului de a conduce se restituie și în situația în care procesul verbal de contravenție a fost anulat printr-o hotărâre judecătorească definitivă.